Not Your Muse
Not Your Muse – debiutinis britų atlikėjos ir dainų autorės Celeste studijinis albumas, išleistas 2021 m. sausio 29 d. Jam pristatyti išleisti keturi singlai: „Strange“, „Stop This Flame“, „A Little Love“ ir „Love Is Back“. Albumas susilaukė kritikų pripažinimo ir buvo komerciškai sėkmingas. Jungtinėje Karalystėje per pirmąją savaitę parduota per 22 tūkstančius kopijų ir albumas debiutavo pirmojoje albumų reitingo vietoje, tapdamas pirmuoju atlikėjos įrašu, pasiekusiu šią viršūnę. Taip pat tai buvo pirmasis moters atlikėjos debiutinis albumas per penkerius metus, kuris debiutavo pirmojoje vietoje. 2021 m. vykusiuose „Brit Awards“ apdovanojimuose, „Not Your Muse“ nominuotas metų albumo kategorijoje, taip pat nominuotas „Mercury Prize“ apdovanojimui.